Д О К Л А Д

към

отчет за изпълнението на бюджета, разработен на програмен принцип

и ориентиран към резултатите на РИОСВ – Монтана

за периода 01.01.2012 г. – 31.03.2012 г.

Програма 1 “ОЦЕНКА, УПРАВЛЕНИЕ И ОПАЗване на водните ресурси НА РЕПУБЛИКА БЪЛГАРИЯ”

В направление „Води” на територията на областите Монтана и Видин, контролирана от РИОСВ – Монтана, е осъществен контрол на всички обекти, съгласно плана за контролната дейност на РИОСВ - Монтана за I-то тримесечие на 2012 г. 
Извършени са 26 броя планови проверки на обекти, формиращи отпадъчни води по поречията на реките Дунав, Огоста, Лом, Ботуня, Цибрица, Тополовец, Войнишка, Видбол и Арчар, от които  съвместно с Регионална лаборатория – Монтана са извършени 6 бр. контролни пробонабирания на отпадъчни и повърхностни води от 5 броя обекти, съгласно утвърдените графици. 

В изпълнение на Заповед № РД-905/12.12.2011 г. на Министъра на околната среда и водите е осъществен контрол на 3 броя обекти, (планови проверки, съгласно годишния план за контролната дейност), формиращи отпадни води и заустващи във водни обекти, включени в „Контролно-информационната система за състоянието на отпадъчните води” през 2012 г., както следва: „Петров-Сърбинов” ООД, гр. Монтана, „Компас” ООД, с. Комарево, „ВиК” ЕООД, гр. Берковица. Извършени са 4 бр. пробонабирания, като водните проби са изследвани по 21 показатели. 
Експертите от направлението са взели участие в 3 броя комплексни проверки, съответно на „Компас” ООД, с. Комарево във връзка с плана за контролната дейност с координатор експерт от направление “Опазване на водите” и в 2 броя комплексни проверки на Аркус” АД, ОП-Лом, и „Транселит” АД, гр. София, Свинеферма „Разсадника”, с. Долно Белотинци с координатори от други направления от инспекцията.

През първото тримесечие на 2012 г. са извършени 5 броя извънредни проверки във връзка с подадени жалби и сигнали за замърсяване на водни обекти. 
Общо извършените проверки са 34 броя (планови и извънредни).

През отчетния период са издадени 88 броя предписания, от които 85 броя са изпълнени, а на 3 броя срокът не е изтекъл. 
За констатиранo превишение на емисионните норми над индивидуалните емисионни ограничения, заложени в  комплексно разрешително № 2-Н1/ 2010 г., вследствие на залпово замърсяване, причинено от аварирал аналогов блок, на „Монбат”  АД, гр. Монтана е наложена еднократна санкция по реда на Закона за опазване на околната среда и Наредба за вида, размера и реда за налагане на санкции при увреждане или при замърсяване на околната среда над допустимите норми и/или при неспазване на определените емисионни норми и ограничения. 
Поради изпускане на отпадъчни води със съдържание на замърсяващи вещества над пределно допустимите концентрации или неотговарящи на индивидуалните емисионни ограничения, определени в разрешителните за заустване или комплексните разрешителни на „КНАУФ България”ЕООД, гр. София, Производствена база гр. Видин, „Мити”АД, гр.Лом, “Ломско пиво”АД, гр. Лом,  „ВиК” ООД, гр. Монтана за ГК – Лом и ГК – Вършец и „ВиК” ЕООД, гр. Видин продължават да действат наложените ежемесечни санкции. На “Монбат”АД, гр. София е наложена еднократна санкция за превишение на емисионните норми над индивидуалните емисионни ограничения, заложени в  таблица 10.1.2.1. от комплексно разрешително №2-Н1/2010 г. На „ВиК” ЕООД, гр. Берковица е отменена наложена текуща санкция въз основа на Решение №251/21.02.2012 г. на БДУВДР – Плевен за прекратяване действието на разрешително за заустване на отпадъчните води от Канализационната система на гр. Берковица и Наредба за изменение и допълнение на Наредба №2/2011 г. Наказателното постановление, издадено на  „ВиК” ЕООД, гр. Видин е отменено от районен съд – Видин, като към настоящият момент решението на Районен съд – Видин се обжалва от РИОСВ – Монтана пред Административен съд - Видин. 
До минимум е сведено заустването на отпадъчни води в повърхностни водни обекти без издадено разрешително (под 2% от общото количество), което дава възможност за по-добър контрол и опазване качествата на водите. През първото тримесечие на 2012 г. са издадени от БДУВДР – Плевен 4 броя разрешителни за ползване на воден обект за заустване на отпадъчни води в повърхностни водни тела на „Магура” АД, гр. София за винарска „Магура” , с. Рабиша, „България Флуорит” ЕООД, София, „Елина” ЕООД, гр. Монтана и Община Берковица за Канализационна система на гр. Берковица, 1 брой решение за удължаване на срока на разрешително за заустване на „Ломско пиво” АД, гр. Лом, 1 брой решение за отказ за изменение на разрешително за заустване на „ВиК Берковица” ЕООД, гр. Берковица, 3 броя за ползване с цел изграждане на МВЕЦ на „Енергийни решения и технологии” ЕАД, гр. София и „Консорциум Пас Инженеринг” ООД, гр. София, 1 брой за реконструкция на съществуващи съоръжения на „Еко Енерджи Чипровци” ООД, гр. София. На „ВиК Берковица” ЕООД, гр. Берковица за канализационна система на гр. Берковица и „Минерали Н и Н” ЕООД, гр. София за обогатителна фабрика за първична преработка на флуоритна суровина в гр. Чипровци са прекратени от БДУВДР – Плевен разрешителните за заустване на отпадъчни води съответно в р. Раковица, р. Огоста и река Голям Буковец.

На 16.01.2012 г. е взето участие в пресконференция за представяне на текущото състояние във връзка с изпълнението на дейностите по проект „Реализиране на инвестиционен проект „Градска пречиствателна станция за отпадъчни води (ГПСОВ) в град Вършец”, провела се в град Вършец. 

На 16.02.2012 г. в Областна администрация – Монтана е взето участие в Областен експертен съвет по устройство на територията, назначен със Заповед  №РД-22-12/13.02.2012 г. на Областен управител на област Монтана, на който беше разгледан и съгласуван идеен инвестиционен проект „Интегриран воден проект за инженеринг – проектиране и сторителство по части „Водоснабдяване” и „Канализация” на разширение на канализационнта мрежа, реконструкция на канализационната мрежа, реконструкция на водопроводната мрежа и ПСОВ на гр. Берковица”, подобект „Пречиствателна станция за отпадъчни води в гр. Берковица”.   

Взето е участие в работна среща, провела се на 23.02.2012 г. в МОСВ между представители на МОСВ и експертите по опазване на водите от РИОСВ, във връзка с информацията, която следва да бъде докладвана пред Европейската комисия за напредъка по изпълнението на програмите от мерки в плановете за речни басейни.

на 27.02.2012 г. е взето участие в междуведомствена комисия, сформирана на основание чл. 140, ал. 4,т.1 от Закона за водите, за извършване оглед на коритата на р. Медовнишка и р. Лом с цел набелязване на необходимите мерки и действия, които да се предприемат за осигуряването на безаварийна проводимост на водите в района на яз. Дреновец до р. Лом. 

На 13.03.21012 г.  е взето участие в провело се в ИАОС - София тематично обучение за използване на разработен пространствено ориентиран модел по проект BG0036 „За по-добра околна среда – Проучване и пронозиране на потенциалното замърсяване на околната среда от депатата за отпадъци”.
Взето е участие в обществено обсъждане на проекта на Плана за оценка на риска от наводнения, провело се на 27.03.2012 г. в Областна администрация – Монтана, организирано от БДУВДР – Плевен и с участието на представители на областните администрации на областите Враца, Монтана и Видин, общините, ВиК операторите и предприятия от трите области, РИОСВ – Враца. 

Изготвени са 14 броя писмени становища по подадени инвестиционни предложения, доклади по ОВОС, годишни доклади по комплексни разрешителни, програми и разрешителни за заустване. Дадено е 1 брой писмено становище във връзка със предстоящо заседание на  РЕЕС към РИОСВ – Монтана за инвестиционно предложение “Изграждане на ветроенергиен парк “Кула 2”.
На основание  чл. 13, ал.3 от Наредба №2/21.06.2011 г. за издаване на разрешителни за заустване на отпадъчни води във водни обекти и определяне на индивидуалните емисионни ограничения на точкови източници на замърсяване са дадени 4 броя становища до БДУВДР – Плевен, съответно на Община Берковица за ПСОВ - Берковица, Община Видин за интегриран воден проект на гр. Видин, Община Кула за воден цикъл на гр. Кула и Община Лом за крайречна зона на гр. Лом. 


До МОСВ, Дирекция „Управление на водите” са изготвени и изпратени отчет за изпълнение на политиките и програмите за 2011 г. на МОСВ, таблица с показателите по програма Полза - продукт във връзка с изготвянето на бюджетна прогноза за периода 2013 – 2015 г., както и попълнена таблица на БДУВДР – Плевен, в чиито обхват попада РИОСВ – Монтана, касаеща предстоящо докладване на МОСВ пред Европейската комисия по Рамковата директива по водите относно напредъка по изпълнение на програмите от мерки, включени в плановете за управление на речните басейни. 



В изпълнение на т. 5 от Заповед №РД-382/20.04.2010 г. на министъра на ОСВ са изпратени до ИАОС - София  1 брой копие на решение за удължаване срока на разрешително за ползване на воден обект с цел заустване и 4 броя копия на разрешително за водовземане на обекти, включенив в Заповед №РД – 10/ 12.01.2011 г. на МОСВ относно “контролно – информационната система за състоянието на отпадъчните води” за 2011 г.

Съгласно т. 8 от Заповед №РД-382/20.04.2010 г. на министъра на ОСВ до ИАОС – София и БДУВДР - Плевен са изпратени 33 броя копия за второто шестмесечие на протоколите от проведените изпитвания на отпадъчните води от обектите, включени в утвърдения от министъра на ОСВ със Заповед №РД - 10/12.01.2011 г. списък на обектите, формиращи отпадъчни води и заустващи във водни обекти, включени в  КИС за състоянието на отпадъчните води през 2011 г. 
Дадено е становище по изготвената от ИАОС – София справка за изпълнение на мониторинговите програми през 2011 г. в частта за отпадъчните води. При планирани 57 броя  емисионни замервания (брой взети проби), са изпълнени 54 броя по 18 -23 броя   параметри за изпитване през 2011 г.


На БДУВДР – Плевен е изпратена изисканата с писмо изх. №232/16.01.2012 г. информация за мерките по наблюдението и контрола при прилагането на ПУРБ по съответните индикатори за всяка мярка за периода от 01.01.2011 г. до 31.12.2011 г., съгласно точка II от Становище по екологична оценка №6-2/2009 г. на министъра на ОСВ относно ПУРБ в Дунавски район за басейново управление. 
Основен проблем в направление “Опазване на водите” остава ниската степен на изграждане на канализацията на населените места и ПСОВ, особено в малките градове с население над 2 000 жители и селските райони. Липсват изградени пречиствателни станции за отпадъчни води в големите градове на двете области - гр. Видин, гр. Лом, гр. Берковица и гр. Лом. Изградената и пусната в експлоатация през 2009 г. ПСОВ на гр. Монтана е единствената функционираща пречиствателна станция за двете области. 
  ПРОГРАМА 2 “ИНТЕГРИРАНА СИСТЕМА ЗА УПРАВЛЕНИЕ НА ОТПАДЪЦИТЕ, ОПАЗВАНЕ НА ЗЕМНИТЕ НЕДРА И ПОЧВИТЕ”

            В резултат на значителна част от човешката дейност, като се започне от промишленото производство и се стигне до всекидневния бит, се образуват големи количества различни видо-ве отпадъци – битови, строителни, производствени и опасни. С цел предотвратяване, намалява-не или ограничаване на вредното им въздействие върху човешкото здраве и околната среда и използването им като ресурс за икономиката, политиката на Министерството на околната среда и водите за подобряване на управлението на отпадъците е насочена към предотвратяване или намаляване на количеството и опасните свойства на образуваните отпадъци, рециклиране, повторно използване и/или извличане на вторични суровини и енергия от отпадъците, чието образуване не може да се предотврати и на последно място обезвреждане на отпадъците при невъзможност за тяхното предотвратяване, намаляване и/или оползотворяване.

Цели на програмата

Основната цел на програмата е да се допринесе за устойчивото развитие на Р. България чрез интегрирана рамка за управление на отпадъците, опазване на земните недра и почвите, която да доведе до:

· Намаляване на въздействията върху околната среда, причинени от образуването и третирането на отпадъци;

·  Подобряване на ефективността на използване на ресурсите;

·  Увеличаване отговорностите на замърсителите;

·  Стимулиране на инвестициите за управление на отпадъците;

· Опазване, устойчиво използване на земите и почвите и възстановяване на почвените функции

Основните усилия ще бъдат пренасочени към практическото прилагане на новоприетото законодателство и изпълнението на ангажиментите поети от страна-та в хода на преговорите за присъединяване към ЕС, в т.ч. закриване на съоръжения и инстала-ции, неотговарящи на нормативните изисквания и осигуряване на достатъчен капацитет за еко-логосъобразно третиране на отпадъците, образувани на територията на страната, все по-пълно прилагане на принципите “замърсителят плаща” и “отговорност на производителя”, поетапно въвеждане на системи за разделно събиране на отпадъците и изпълнение на количествените це-ли за рециклиране и оползотворяване на масово разпространените отпадъци. 

Съгласно Националната програма за управление на дейностите по отпадъците (НПУДО) през последните години са направени значителни инвестиции за подобряване на съществуващите практики и условия за събиране и транспортиране на битови отпадъци. 

Продукти/услуги в програмата

· Разработване и прилагане на политиката по управление на отпадъците;

· Контрол по прилагане на законодателството и координация и контрол върху проектира-нето, изграждането и експлоатацията на съоръжения и инсталации за третиране на отпадъци;

· Разрешителни режими и регистри за дейности с отпадъци;

· Класифициране на отпадъците;
· Контрол по прилагане на законодателството и координация и контрол по устойчиво използване на земите и почвите и възстановяване на почвените функции;
· Почвен мониторинг по утвърден график;
· Информация и отчетност.
     Полза /ефект за обществото от политиката по управление на отпадъците

         Предотвратяване, намаляване или ограничаване вредното въздействие на отпадъците върху човешкото здраве и околната среда, използването им като ресурс за икономиката, устойчиво използване на земите и почвите и възстановяване на почвените функции.
В периода от 01.01.2012 г. до 31.03.2012 г. експерти от направление “Управление на отпадъците и опазване на почвите” е извършило и е взело участие в 60 проверки на 65 обекта – 50 броя по плана за контролната дейност и 15 проверки извънредни. 
От тях 47 броя проверки на 47 обекта – 36 планови и 11 извънредни са по Закона за управление на отпадъците и подзаконовите актове по неговото прилагане. Това са фирми, общини и кметства на територията на област Монтана и област Видин, контролирани от РИОСВ - Монтана по отношение на правилното третиране на битови, строителни, производствени и опасни отпадъци. Участвано е в 3 броя комплексни проверки на 3 броя  обекта и в 10 броя съвместни проверки – (6 броя планови и 4 броя извънредни)  по два или повече компоненти и фактори на околната среда на 15 обекта. 

От общия брой 60 проверки – 4 броя проверки са по подадени в инспекцията жалби и сигнали. На всички постъпили жалби и сигнали е отговорено в законоустановения срок. 
От направлението са дадени общо 120 броя предписания както следва:
10 броя предписания при извършени текущи контролни проверки, от които: 

- 3 (три) предписания са с изтекъл срок и са планувани проверки на място;  

- 5 (пет) броя предписания, касаещи представянето на документи в инспекцията са изпълнени;

- 2 (два) броя не е изтекъл срока през отчетния период;

Ежемесечно в срок се представя в инспекцията информация за количествата депонирани отпадъци от 3 (три) броя фирми (оператори на депа) по изпълнение на дадени предписания.
Проверени са две предписания дадени през предходен период, които са изпълнени. Предстои  проверка на място на 4 (четири) броя предписания, на които срокът им е изтекъл през отчетния период. 
  До 22 общини са дадени 110 броя предписания за представяне на копия на заповеди за оправомощаване на кметовете и кметски наместница на населении места за изпълняване на задълженията и контрол по дейностите с отпадъците във връзка с разпоредбите на ЗУО и ЗООС, представяне на годишните отчети по Наредба №9/2004 г., годишен отчет за изпълнение на общинската програма за управление на отпадъците, актуални списъци на предприятия, извършващи дейност на територията на общината и актуална информация за системата за събиране и транспортиране на битови отпадъци в общините. Всички общини са изпълнили предписанията, представили са в инспекцията в срок исканата информация.
За констатирано нарушение относно третирането на отпадъци е съставен 1 брой акт.  

През периода от Директора на РИОСВ - Монтана са издадени  4 броя Разрешения по реда на чл. 37 от Закона за управление на отпадъците за дейности с отпадъци, от които 2 броя действащи Разрешения са изменени и/или допълнени.  

Издадени са 3 броя регистрационни документи по чл. 12, ал. 4 от ЗУО за дейност  събиране и транспортиране  на отпадъци. 
Издадени са 4 броя удостоверение по чл.54, ал.4, т.3 от Закона за управление на отпадъците за съответствие на площадки за търговска дейност с ОЧЦМ.
В съответствие с чл. 30, от Закона за управление на отпадъците са издадени 7 броя Решения за утвърждаване на програми, от които 5 броя са за актуализирани програми. Съгласно чл. 30, ал. 4 от ЗУО са съгласувани 1 броя Програми за управление на отпадъците, на фирми, които извършват дейности с отпадъци на територията на повече от една РИОСВ.

Съгласно изискванията на чл. 25, ал.1 от Закона за управление на отпадъците са заверени  36 броя отчетни книги на фирми за образувани и/или третирани  отпадъци.  


На 3 броя обекти са утвърдени 4 броя работните листи за класификация на отпадъците по чл. 8, ал. 1 от Наредба № 3/2004 за класификация на отпадъците. 

За отчетния период, на територията контролирана от РИОСВ - Монтана са  закрити 8 броя нерегламентирани сметища. 

Редовно и в срок са изпращани в МОСВ ежемесечни справки за проверените обекти, съставени актове, издадени наказателни постановления и закрити нерегламентирани сметища. Ежемесечно до ИАОС се изпраща списък на издадените разрешения  и регистрационни документи по реда на Закона за управление на отпадъците.
За периода е взето участие в 3 броя комисии в областните дирекции „Земеделие” – Видин и Монтана.
В колективни организации членуват 98 броя фирми производителки и/или вносителки на стоки, предлагащи на пазара продукти в опаковка. Установените и платени продуктови такси на ПУДООС са главно от производители на гуми, вносители на масла, а също и от производители на хляб, сладкарски изделия и безалкохолни напитки. 

За периода 01.01.2012 г. до 31.03.2012 г. установените, платени продуктови такси на ПУДООС  са в размер на 39 753,96 лв.

В банковата сметка за чужди средства на инспекцията са преведени месечни отчисления от собствениците на депа за обезвреждане на отпадъци в размер на   55 801,18 лв. - съгласно чл. 71 а от ЗУО и  61 675,08 лв.  - съгласно чл. 71 е от ЗУО. 
Програма 3 „НАМАЛЯВАНЕ НА ВРЕДНИТЕ ЕМИсИИ В АТМОСФЕРАТА И ПОДОБРЯВАНЕ КАЧЕСТВОТО НА АТМОСФЕРНИЯ ВЪЗДУХ”

Националната политика по опазване чистотата на атмосферния въздух се основава на Закона за чистотата на атмосферния въздух от 1996 г., чиято основна цел е намаляване на вредното въздействие и предотвратяване настъпването на опасности и щети върху здравето на хората, животните, растенията, природните и културни ценности от негативното изменение в качеството на атмосферния въздух в резултат на различни дейности.
Цели на програмата

· Подобряване качеството на атмосферния въздух;

· Достигане на нормите за качество на атмосферния въздух на територията на цялата страна, сходни с тези, заложени в директивите на ЕС;

· Поетапно подобряване на качеството на течните горива, ограничаване на емисиите на вредни вещества и употребата на вещества, които нарушават озоновия слой, съгласно европейските и международни изисквания.

Продукти/услуги в програмата

· Разработване на политика по управление на качеството на атмосферния въздух (КАВ);

· Текуща оценка на качеството на атмосферния въздух;

· Подпомагане разработването на общинските програми за управление на КАВ;

· Разработване на политика за подобряване качеството на течните горива, ограничаване на емисиите на вредни вещества и намаляване употребата на вещества, които нарушават озоновия слой;

· Контрол на нормите за допустими емисии и използването на вещества, които нарушават озоновия слой, включително методическото му осигуряване.

Полза/ефект за обществото от политиката по опазване чистотата на атмосферния въздух

Намаляване вредното въздействие и предотвратяване настъпването на опасности и щети върху здравето на хората, животните, растенията, природните и културни ценности от негативното изменение в качеството на атмосферния въздух (КАВ) в резултат на различни дейности с източници на емисии

През І-то тримесечие на 2012 г. в региона на РИОСВ – Монтана е действал един стационарен пункт за контрол на качеството на атмосферния въздух в гр. Монтана, а именно „РИОСВ – Монтана” – градски фонов. Пунктът се обслужва от Регионална лаборатория – Монтана и работи ръчно всеки работен ден. Контролираните замърсители са: „серен диоксид”, „азотен диоксид”, „ПАВ”, „ФПЧ10” и „никел”. Мониторингът на качеството на атмосферния въздух в гр. Видин се осъществява от автоматична станция, намираща се в района на болница МБАЛ „Света Петка”. Контролираните замърсители са: „серен диоксид” и „ФПЧ10”. За периода в посочените пунктове за мониторинг са регистрирани превишения на ПДКср.д. по показател „ФПЧ10”. Замърсяването на атмосферния въздух на територията на двете области Монтана и Видин се дължи преди всичко на използването на твърди горива за отопление в комунално-битовия сектор, автотранспорта и в по-малка степен на промишлени източници. С разширяването на газификацията на промишлени и битови потребители в гр. Монтана се регистрира тенденция към намаляване на замърсяването с парникови газове и прахови частици от горивни източници. Автотранспортът е другият основен източник на замърсяване на въздуха, особено в по-големите населени места. Усилията на местните власти са насочени към рехабилитацията на пътната мрежа и подобряване на организацията на движението.

 За периода са извършени общо 12 броя проверки -  11 броя планови проверки и 1 брой извънредна проверка по писмо от МОСВ, на потенциални замърсители на атмосферния въздух на територията на област Монтана и област Видин. 

            Извършено е едно емисионно измерване на концентрациите на атмосферни замърсители в отпадъчни газове, като е констатирано превишение при измерванията на нормите за допустими емисии на отпадъчни газове, съгласно Наредба № 1/ 2005 г. (ДВ, бр. 64/2005 г.). 
            Ежемесечно в ИАОС, Дирекции „ОЧВ” и „ПОС” на МОСВ са изпращани информации с измерените концентрации на „ФПЧ10” от пунктове „РИОСВ – Монтана” и АИС, гр. Видин (автоматична станция за контрол качеството на атмосферния въздух, разположена в района на болница МБАЛ „Света Петка”, гр. Видин).

В утвърдения от министъра на ОСВ списък с Районите за оценка и управление на качеството на атмосферния въздух, съгласно чл. 30, ал.1, т.1 от Наредба № 7 за ОУКАВ (ДВ, бр. 45/1999 год.), са включени община Монтана и община Видин, като част от РОУКАВ „Северен/Дунавски”.  
Разработена е Програма за намаляване на нивата на ФПЧ10 и достигане на установените норми за съдържанието им в атмосферния въздух в община Монтана за периода 2011 – 2014 г.  Същата е приета с Решение на Общински съвет – Монтана  № 629 от Протокол № 53/28.04.2011 г. Програмата е качена на интернет страницата на общината. В Плана за действие към програмата е заложен широк пакет от мерки със съответните кодове, срокове и отговорници. Изпълнението на мерките, заложени в плана за действие към общинската програма продължава. 
Програма за намаляване на нивата на ФПЧ10 и достигане на установените норми за съдържанието им в атмосферния въздух в община Видин за периода 2011 – 2014 г. е приета с Решение на Общински съвет – Видин №131, взето с Протокол №8/15.07.2011 г. Програмата е качена на интернет страницата на общината. Предвидените в плана за действие  към програмата  мерки – ремонт и рехабилитация на пътищата в общината и уличната настилка в града, реорганизация на уличното движение, контрол на съхранението на строителни отпадъци, подобряване на сметоизвозването и др., се изпълняват, но е необходимо да се засили още контролът.


През периода не са извършвани проверки по писмени жалби и сигнали, касаещи замърсяване на атмосферния въздух. 

Предприятия

            Във връзка с изискванията на Наредба № 7/2003г. /(ДВ, бр. 96/31 .10. 2003 г.) за норми на допустими емисии на летливи органични съединения, изпускани в атмосферния въздух в резултат на употреба на разтворители в определени инсталации е извършена 1 брой проверка на предприятия и ателиета за химическо чистене, използващи в дейността си разтворители, бои и други материали, съдържащи летливи органични съединения (ЛОС). 
Представени са планове за управление на разтворителите (ПУР) за 2011 г., в които са отразени изпълнените и предстоящи мерки по привеждане в съответствие с нормативните изисквания, работещи с ЛОС в количества над долните ПСКР (прагови стойности за консумация на разтворители) от: „Тримона” АД, гр. Монтана, „Електростарт" АД, гр. Вършец, „Вовас” ЕООД гр. Видин, „Васил Енчев и Ко” ООД, гр. Монтана, „Олимекс” ООД, с. Покрайна, общ. Видин и „ЗАИ” АД, гр. Берковица. Дружествата продължават да функционират, спазвайки екологичните норми.


Извършени са 8 бр. проверки на обекти, попадащи в обхвата на Наредбата за ограничаване емисиите на летливи органични съединения при употребата на органични разтворители в определени бои, лакове и авторепаратурни продукти. Всички продукти отговарят на изискванията за етикетирането и съдържанието на ЛОС, съгласно изискванията на наредбата.                 

Озоноразрушаващи вещества и флуорирани парникови газове

               Във връзка с изпълнение на изискванията на Наредбата за установяване  на мерки по прилагане на Регламент (ЕО) № 842/2006 относно някои флуорирани парникови газове е проверен 1 обект (комплексна проверка) на територията на област Монтана, който в производствената си дейност използва хладилни инсталации, работещи с над 3 килограма хладилен агент. На обекта се водят досиета за състоянието на хладилните инсталации, съгласно изискванията на чл. 30 на Наредбата. Използваните хладилни агенти от фирмата са от разрешените за употреба с нулев озоноразрушаващ потенциал.

В РИОСВ – Монтана са представени годишните отчети от обектите за използваните фреони през 2011 г., въз основа на които е изготвен и представен в МОСВ обобщен отчет, съгласно изискванията на Наредбата във връзка със създаването и поддържането на информационна система с база данни за веществата, които нарушават озоновия слой.

Бензиностанции

Проверките включват обекти на територията на областите Монтана и Видин, които са контролирани във връзка с изискванията на Наредба № 16 (ДВ, бр. 75/1999 г.) за ограничаване емисиите на летливи органични съединения при съхранение, товарене или разтоварване и превоз на бензини. През І-то тримесечие на 2012 г. не са извършвани контролни проверки на терен.

         През периода не е въведен в експлоатация нов обект, попадащ в обхвата на Наредба №16 (ДВ, бр.75/1999 г.) за ограничаване емисиите на летливи органични съединения при съхранение, товарене или разтоварване и превоз на бензини.
Програма  4  “Съхраняване,  УКРЕПВАНЕ  и  възстановяване на  ЕКОСИСТЕМИ местообитания, видове и генетичните им ресурси”

Опазването на богатото биологично разнообразие на страната е един от приоритетите на Правителството и на Министерството на околната среда и водите. Основната цел, свързана с опазването и устойчивото ползване на биологичното разнообразие за съхраняване, укрепване и възстановяване на ключови екосистеми, местообитания, видове и особености на ландшафта е в съответствие с Общоевропейската стратегия за биологичното и ландшафтно разнообразие. 
Цели на програмата

· Опазване на богатото биологично разнообразие на Република България  чрез съхраняване, укрепване и възстановявяне на екосистеми, местообитания, видове и генетичните им ресурси, както и при устойчиво ползване на биологичното разнообразие.
Целта в тази област може да бъде постигната чрез спазване на постановките на националните нормативни документи и препоръките на международните конвенции и директиви в сферата на разглежданото явление, всеотдаен труд на висококвалифицирани специалисти, имащи отговорност при опазване на биологичното разнообразие и устойчивото ползване на биологичните ресурси, при сътрудничество и координация със служителите на социалноикономическите сектори в страната, при привличане на широката общественост.

Продукти/услуги в програмата

· Разработване на политика по опазване на биологичното разнообразие;

· Създаване, поддържане и управление на Национална екологична мрежа от защитени територии и защитени зони;

· Устойчиво ползване на биологичните ресурси чрез ограничителни, разрешителни и регулационни режими, лицензи и концесии;

· Контрол

Полза/ефект за обществото от политиката по опазване на биологичното разнообрази

           Съхранени, опазени и възстановени диви растителни и животински видове, гене-тичните им ресурси, местообитания и забележителни обекти на неживата природа.


През периода 01.01 – 31.03.2012 г. експертите от направление „Биоразнообразие, защитени територии и зони” са извършили общо 21 бр. проверки, като 2 бр. от тях се отнасят за  защитени територии, 13 бр. по ЗБР (в т. ч. 4 бр. проверки по Натура 2000, 6 бр. на защитени животни, 1 бр. на защитено растение и 2 бр. по Конвенцията CITES) и 6 бр. по Закона за лечебните растения.
През първото тримесечие на 2012 г. експертите от направление “Защита на природата” са извършили общо 2 бр. проверки, касаещи защитените територии. Осъществени са системни наблюдения от гл. специалист по охраната на Резерват “Чупрене”. През м. януари 2012 г. е извършена ревизия на състоянието на резерват „Чупрене”, включително и анализ на дейността на служителя по охраната на защитената територия, съгласно Заповед №РД-004/12.01.2012 г. на директора на РИОСВ – Монтана. От извършената ревизия не се констатираха нередности, като за резултатите от нея е изпратен Доклад до министъра на околната среда и водите. 

РИОСВ – Монтана упражнява контрол по опазване и стопанисване на два резервата и един поддържан резерват, на част от природен парк (ПП) „Врачански Балкан”, на 18 бр. защитени местности (ЗМ) и на 13 бр. природни забележителности (ПЗ). 
През м. март бе извършена проверка на ЗМ „Връшка чука”. Не бяха установени нарушения в режимите на стопанисване на защитената територия.

През м. март във връзка със сигнал за добив на дървесина в землището на с. Превала, общ. Чипровци, в границите на ПЗ „Мишин камък”. Констатира се, че се води сеч, съгласно одобрени планове на СЗДП ТП ДГС – Чипровци, но извън границите на защитената територия. Не се констатираха увреждания и/или нарушения по заповедта за обявяване на ПЗ или по ЗЗТ.

Във връзка с прилагане на процедури по Споразумението между МОСВ и МЗХ, със Заповед №РД-04-22/20.03.2012 г. на Директора на ОД „Земеделие” Видин се проведе комисия по отразяване на промените в площта на ЗМ „Миджур” в КВС, съгласно Заповед №РД-31/17.01.2012 г. на министъра на околната среда и водите за увеличаване площта на защитената територия. Съставени бяха типовите протоколи и същите се изпратиха за съгласуване от МОСВ и МЗХ. 

Във връзка с настъпващия пожароопасен сезон за защитените територии – изключителна държавна собственост от 01 април до 31 октомври 2012 г., РИОСВ организира в края на м. март провеждане на две работни срещи с институциите, имащи отношение към опазване на резерватите от пожари. целта им бе координиране на действията и актуализиране на плановете за съвместна дейност за опазване на двата горски резервата – Р „Чупрене” и Р „Горната кория”. В резултат на тези срещи бяха изготвени актуални планове за съвместни действия при възникване на пожари в двата резервата и на схемите за оповестяване. Подготвени за съгласуване с ОУ ПБЗН – Видин и ОУ ПБЗН –Монтана са оперативните планове за 2012 г. за опазване на двата горски резервати от пожари. Чрез местните средства за масово осведомяване бе разгласена опасността от пожарите и непредсказуемите поражения върху възстановяване на екосистемите и биологичното разнообразие. В началото на пожароопасния сезон, след излязлата нова Заповед № РД-274//30.03.2012 г. на министъра на ОСВ , РИОСВ – Монтана ще даде предписания до кметовете на 22-те общини в области Видин и Монтана, до 8-те ДГС, УОГС „Петрохан" и до Областните пътни управления във Видин и Монтана за засилване на контрола по недопускане на паленето на стърнища, слогове, крайпътни ивици и т. н.. До момента на контролираната от РИОСВ – Монтана територия няма възникнали пожари, засягащи защитени територии.

През първото тримесечие на 2012 г. експерти от РИОСВ – Монтана са издали общо 40 бр. писма по лесоустройствени програми на частни гори, относно начина на процедиране по чл. 2, ал. 2 от Наредбата по ОС. Експерт от направлението взе участие и в провеждането на обществено обсъждане на лесоустройствен проект за община Георги Дамяново.

Във връзка с прилагането на Закона за лечебните растения и подзаконовите му нормативни актове и на основание Заповед № РД-89/01.02.2012 г. на министъра на околната среда и водите (ДВ, бр. 12/2012 г.), в края на месец февруари 2012 г. бяха проведени комисии, назначени със Заповеди №№ 043 и 044 от 14.02.2012 г. на директора на РИОСВ – Монтана за разпределение на количествата билки под специален режим на опазване и ползване, съответно за области Видин и Монтана. Същите се проведоха във връзка с постъпили в РИОСВ – Монтана заявления от двама бикозаготвители за участие в разпределение на квотите. След проведените комисии, разпределението на отпуснатите квоти между билкозаготвителите беше утвърдено със Заповед № РД-078/28.02.2012 г. на директора на РИОСВ – Монтана за териториите на области Видин и Монтана, като РИОСВ – Монтана информира Дирекция “НСЗП” към МОСВ. 
През отчетният период в РИОСВ – Монтана са постъпвали две заявления за регистриране на книги за изкупените, реализираните и налични количества билки от лечебни растения. 

През януари 2012 г. експерти на направление “Биоразнообразие, защитени територии и зони” участваха в 36-то Среднозимно преброяване на водолюбиви птици. Такова бе направено на яз. “Огоста” и р. Дунав между устията на р. Тимок и р. Лом. 

В началото на 2012 г. експерти от направлението подадоха до Изпълнителната агенция по околна среда график за мониторинговите дейности на РИОСВ – Монтана за настоящата година по Националната система за мониторинг на биологичното разнообразие (НСМБР), както и отчет с резултатите от 36-то Средно-зимно преброяване на водоплаващи птици, за територията на области Монтана и Видин. 


В началото на месец февруари в РИОСВ – Монтана постъпиха два сигнала за бедстващи птици, съответно за горска ушата сова и домашна кукумявка. Извършени са проверки на място, като са съставени констативни протоколи от тях. При извършените проверки се констатира, че птиците са в добро здравословно състояние и без видими наранявания. 


През отчетният период се получи и заявление от жители на с. Долно Белотинци, общ. Монтана, обл. Монтана за преместване на щъркелово гнездо, намиращо се върху изсъхнало и опасно дърво. Извършени са две проверки на място, като на жителите на горецитираното село е оказана методическа помощ от експерти на РИОСВ – Монтана. Преместването на гнездото е регламентирано с Разрешително № 441/23.03.2012 г., като участие ще вземат и служители на ЧЕЗ “Електроразпределение” – клон Монтана и общинска администрация – Монтана.

През първото тримесечие на 2012 г. експерти от направление „Биоразнообразие, защитени територии и зони” извършиха проверка на защитена местност “Връшка чука”. Констатира се, че популациите на защитените растителни видове български ерантис (Eranthis bulgarica) и томасиниев минзухар (Crocus tommasinianus) са в добро състояние и екземплярите от тях бяха във фаза на цъфтеж.  

През отчетният период се получиха три броя разрешителни за изключения от забраните по ЗБР, издадени на основание Наредба № 8 към Закона за биологичното разнообразие. Разрешителните са за улов на диви птици, дейности по събиране на материал от защитени растителни видове и преместване на щъркелово гнездо. 

За първото тримесечие на 2012 г. са извършени проверки по смисъла на чл.чл. 90 и 97 от ЗБР на Исторически музей – гр. Белоградчик, отдел “Природа”, както и на сбирка от препарирани птици и бозайници в СОУ “Любен Кравелов” – гр. Видин. Констатира се, че няма нови препарати и експонатите са в сравнително добро състояние. 

Експерт на направлението е извършил и проверки на основание чл. 91, ал. 2, т. 2 от ЗБР на тераруми за отглеждане на йероглифов и тигров питони, съответно в с. Замфирово, общ. Берковица и гр. Видин. При извършените проверки не се констатираха нарушения по прилагане на ЗБР и Регламентите на ЕС, касаещи Конвенцията CITES. 

    На територията, контролирана от РИОСВ – Монтана има 189 бр. обявени за защитени по смисъла на Закона за биологичното разнообразие вековни и/или забележителни дървета, от които 132 бр. са в обл. Монтана и 57 броя в обл. Видин. За тях се води регистър, който се актуализира периодично. След настъпване на активната вегетация, експерти от направлението ще започнат осъществяването на проверки на обектите, включително заснемане на координатите им, с оглед набиране на актуална база данни за местоположението им. 

През отчетният период на 2012 г. експертите от направление „Биоразнообразие, защитени територии и зони” са направили общо 3 бр. проверки на място по постъпили уведомления за инвестиционни намерения, засягащи защитени зони по Натура 2000, както и една проверка, касаеща защитена зона „Орсоя”. Съгласно изискванията на Закона за биологичното разнообразие и Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони са дадени общо 2 бр. становища и 11 бр. преценки за съвместимост на проектите и предложенията с предмета и целите за опазване на защитените зони. 

Освен това експерти от направление “Защита на природата” участваха в работни срещи в МОСВ, свързани с указания по проекти  по ОПОС със стартирали процедури, по които РИОСВ – Монтана е бенефициент. (2 бр). Проектите са свързани с изготвяне на план за управление на защитена зона „Берковица” и с изпълнение на дейности по устройство и управление на резервати/поддържани резервати. Експерт от направлението участва в работна среща в МОСВ, гр. София, свързана с предстоящото изготвяне на проекто-режимите за защитените зони по директивата за опазване на природните местообитания и дивата флора и фауна. 
Равносметката от работата на експертите в направление „Биоразнообразие, защитени територии и зони” за първото тримесечие на 2012 г. са общо 21 бр. проверки, от които 2 бр. се отнасят за  защитени територии, 13 бр. по ЗБР (в т. ч. 4 бр. проверки по Натура 2000, 6 бр. на защитени животни, 1 бр. на защитено растение и 2 бр. по Конвенцията CITES) и 6 бр. по Закона за лечебните растения. 
ПРОГРАМА  5:  “НАЦИОНАЛНА СИСТЕМА ЗА МОНИТОРИНГ НА ОКОЛНАТА СРЕДА И ИНФОРМАЦИОННА ОБЕЗПЕЧЕНОСТ”

Мониторингът на околната среда е основен инструмент за осъществяване на политиките в областта на околната среда. Националната система за мониторинг на околната среда е комплекс от измервателни, аналитични и информационни дейности, чиято цел е осигуряването на своевременна и достоверна информация за състоянието на компонентите на околната среда (атмосферен въздух, повърхностни води, подземни води, морски води, земни недра, земи и почви, гори, биологично разнообразие) и факторите, въздействащи върху тях (емисии на вредни вещества, йонизиращи лъчения, шум, нейонизиращи лъчения, депа и стари замърсявания с отпадъци).

Цели на програмата

Целите на програмата са планиране на необходимите мониторингови наблюдения, извършване на пробонабиране и анализ на проби от околната среда, събиране и обработка на данните на регионално, басейново и национално ниво, структуриране на национални бази данни, оценка на получените резултати. Изготвяне и попълване на информация в съответен формат и срок, изисквани от международните институции в т.ч. Европейската Агенция по околна среда и Европейската Комисия. Подготовка и предоставяне на информация във връзка с изготвянето и представянето на доклади в Комисията на Европейския съюз за прилагане на нормативни ак-тове от правото на Европейските общности в областта на околната среда. Изготвяне на периодични бюлетини и справки за състоянието на околната среда и осигуряване на обществен достъп до тях.

Продукти/услуги в програмата:.

· Мониторинг на околната среда;

· Осигуряване на национално представителна информация за политиките, свързани с опазване на околната среда;
· Изпълнение на национални ангажименти за докладване в международни институции.
Полза/ефект за обществото от политиката в областта на Националната система за мониторинг на околната среда и информационна обезпеченост

           Осигуряване на актуална информация, анализ и оценка на състоянието на компонентите на околната среда и факторите, влияещи върху тях; предоставяне на достъп  до информацията.

     В РИОСВ – Монтана е създадена база данни по един  от основните компоненти на околната среда - атмосферен въздух.
              На територията на РИОСВ - Монтана функционират два пункта за състоянието на атмосферния въздух - пункт “РИОСВ - Монтана” и  Автоматизирана система за качеството на атмосферния въздух  в гр. Видин.


информационна система - състояние на атмосферния въздух. От 01.07.2011 г. е въведен нов софтуер за обработка, валидиране и докладване на данни за качеството на атмосферния въздух. Системата е разработена, с цел създаване на база данни от първична информация по дни и часове за пункт за показателите - азотен диоксид, серен диоксид, фини прахови частици, тежки метали – никел и полиароматни въглеводороди. Базата данни се допълва всеки месец с информация за състоянието на атмосферния въздух от предходния. През системата се генерират различни видове справки от данните от мониторинга на въздуха – цифров анализ, графичен анализ, роза на вятъра, роза на замърсяване, исторически данни от станцията. Могат да се изготвят различни видове справки по дни по месеци и по години, най-висока измерена стойност, процент/брой проби над ПДК.
Ежедневно се подготвя и изпраща бюлетин за качеството на атамосферния въздух на територията на РИОСВ - Монтана в Дирекция “ПОС” и ИАОС с резултатите от измерванията в двата пункта и състоянието на атмосферния въздух на територията на РИОСВ - Монтана.
Програма 6 „ИНФОРМИРАНЕ, УЧАСТИЕ НА ОБЩЕСТВЕНОСТТА В ПРОЦЕСА НА ВЗЕМАНЕ НА РЕШЕНИЯ И ПРИЛАГАНЕ НА  МЕХАНИЗМИТЕ НА КОНТРОЛ”

Повишаването на екологичното съзнание и култура на обществеността съдейства за нарастване на съзнателното отношение на обществеността към опазването на околната среда и устойчивото развитие. Осъзнатата промяна в мисленето и поведението на различните групи на обществото носи реални ползи, свързани с опазването на околната среда и природата, за подобряването на качеството на живот на българите. Чрез осигуряването на обществен достъп до информация за околната среда, участие в процеса на взимане на решения за околната среда на обществеността, повишаване на екологичното съзнание и култура България изпълнява и международните си ангажименти, свързани с прилагането на Орхуската конвенция и директивите на ЕС в тази сфера.
В съответствие със Закона за опазване на околната среда (ЗООС) издаването на комплексни разрешителни е задължително за изграждането и експлоатацията на нови и експлоатацията на действащи промишлени инсталации и съоръжения в обхвата на Приложение 4 на Закона (съответстващо по обхват на Анекс I на Директивата за КПКЗ).

От датата на членство България, като държава-членка на ЕС, следва директно да при-лага Европейските регламенти като част от националното си законодателство. Законодател-ството на Европейския съюз в сектор “Химикали” цели да балансира ползите за здравето и околната среда с нуждата от устойчива и конкурентноспособна, иновативна европейска ин-дустрия, която създава работни места, както и пълноценно функциониращ вътрешен пазар. 

Въвеждат се нови задължения за индустрията, свързани с разработване на доклади за химическа безопасност, извършване на оценка на риска от употребата на ОХВ,  осигуряване на информация за безопасните употреби на веществата по веригата на доставка, което ще даде възможност за бързо въвеждане на цялостна или частична забрана на определени вещества, водещи до неприемливи рискове за човешкото здраве или околната среда. 

  

Чрез изпълнението на тези мерки ще се осигури защитата от вредното въздействие на ХВС върху околната среда и здравето на хората.
Цели на програмата

           Чрез изпълнението на Програма № 6 се цели:

· Подобряване на достъпа на обществеността до информация за околната среда;

· Ефективно участие на обществеността в процеса на вземане на решения за околната среда;

· Промяна в поведението на обществеността по посока на съзнателно опазване на околната среда и природата;

· Успешно участие на България в организираните под егидата на Европейската комисия кампании с обществеността, в сектор “Околна среда”;

· Обучение на учители, експерти, директори за работа с учебни помагала с оглед на приложение в комплексното учебно съдържание на българското училище, което осигурява балансирани междупредметни връзки между обществените, природните и хуманитарни-те учебни дисциплини.
· Управление на опасните химични вещества;

· Предотвратяване на риска от големи аварии с ОХВ и ограничаване на последствията от тях;

· Координация по прилагане и налагане на екологичното законодателство.

            Продукти/услуги в програмата:

· Разработване на политика и международно сътрудничество, в областта на осигуряване на достъпа до информация, участие на обществеността в процеса на вземане на решения за околната среда и повишаване на общественото екологично съзнание и култура;

· Достъп до информация  и участие на обществеността в процеса на вземането на решения;
· Екологично образование и повишаване на общественото съзнание и култура по въпросите на околната среда и устойчивото развитие;

· Постоянно актуализиране на страницата в Интернет, даваща информация относно промените в законодателно и нормативна база, извършена превантивна и контролна дейност от страна на РИОСВ – Монтана.
· Издаване на комплексни разрешителни;

· Контрол върху изпълнението на условията в издадените комплексни разрешителни

· Разработване на политика в областта на управлението на опасни химични вещества и смеси и предотвратяване на риска от големи аварии с ОХВ и ограничаване на последствията от тях

· Изготвяне на изрични съгласия за внос и износ на определени ОХВС и отговори за внос на ОХВС, включени в РІС процедура

· Издаване на разрешителни на предприятия или съоръжения, попадащи в обхвата на Раздел І, глава седма от Закона за опазване на околната среда. 

· Контрол на издадените по чл. 104 от ЗООС разрешителни 

· Координация по прилагане и налагане на екологичното законодателство

      Полза/ефект за обществото от политиката в областта информиране, участие на обществеността в процеса на вземане на решения и повишаване на общественото съзнание и култура в сферата на околната среда и устойчивото развитие.
                Осъзнатата промяна в мисленото и поведението на различните групи на обществото носи реални ползи, свързани с опазването на околната среда и природата, за подобряването на качеството на живот на българите. Ползи за обществото от изпълнението на политиката са и осигуряването на достъп на обществеността до информация за околната среда, въвеждането на екологичното образование и привличане на обществеността в процеса на вземане на решения за околната среда.

През периода 01.01 – 31.03.2012 г. в РИОСВ – Монтана са постъпили 8 броя заявления за достъп до обществена информация. За 7 броя заявления е даден пълен достъп и на едно заявление е отговорено с уведомително писмо.

Страницата на РИОСВ – Монтана в Интернет се актуализира ежедневно с извършените проверки – превантивна и контролна дейност, новини свързани с дейността на РИОСВ, промените в законодателно и нормативна база. 

     Постоянно нарастващия интерес на обществеността към проблемите и възможностите за опазване на околната среда се определя от засилващото се влияние на европейските изисквания, свързани с повишаващото се значение на опазването на околната среда. 

     Интерес към дейността на РИОСВ - Монтана проявяват както регионалните, така и кореспондентите на национални медии. Директорът на РИОСВ и експерти от отделните направления в екоинспекцията са давали отговор по теми, поставени от регионални и национални медии, касаещи опазването на околната среда на територията на областите  Монтана и Видин. 

През месец март 2012 г. са проведени две работни срещи с институциите, имащи отношение за опазване на резерват ”Чупрене” и резерват „Горната кория”. Обсъдени са дейности за оптимизиране и подобряване на координацията и взаимодействието на териториалните структури на МОСВ, ИА по горите, МВР, ОД на ПБЗН, общините и други за опазване на резерватите от пожари, в съответствие със Заповед № РД-274/30.03.2012 г. на министъра на околната среда и водите пожароопасен сезон за защитените територии – изключителна държавна собственост. 

 
 През отчетния период е указана методическа помощ на училища, общини и НПО при отразяване и провеждане на мероприятия във връзка с отбелязване на 02.02. – Световен ден на влажните зони и международния ден на водата 22.03.2012 г. Представени са отчети и снимков материал от проведените инициативи. 
През периода 01.01.2012 – 31.03.2012 г. няма извършени проверки във връзка с издадени комплексни разрешителни. 
Всички оператори с издадено комплексно разрешително в срок са представили годишни доклади за 2011 г.

Изпратени са предписания до фирмите от област Видин и област Монтана, имащи задължение да докладват от ЕРИПЗ. 

Всички оператори, имащи задължение да докладват по ЕРИПЗ, са извършили докладването в срок до 31 март. 
Не са съставяни актове на оператори на инсталация, попадаща в обхвата на Приложение 4 на ЗООС, извършват дейности без издадено КР. 


През м. февруари е извършена една проверка на обект „Свинеферма Разсадника” с оператор „Транс Елит” ЕООД, гр. София, попадащ в обхвата на Приложение № 4 от ЗООС, извършващ дейност без издадено КР. Поради факта, че в производствените помещения (халета) се отглеждат животни, не бяха предприети мерки за ограничаване на капацитета, чрез пломбиране на същите.
През първото тримесечие на 2012 г. не са извършвани проверки и контролни измервания на еквивалентните нива на шум, съгласно утвърдения от МОСВ график за контрол на обекти, подлежащи през 2012 г. на мониторинг на шум. 
По управлението на опасни химични вещества и смеси и предотвратяване на риска от големи промишлени аварии периода януари – март 2012 г., експертите в направлението взеха участие в 4 комплексни проверки на четири оператори в област Монтана и област Видин.

През отчетния период са извършени 2 броя проверки на два оператори с издадено разрешително по чл. 104 от ЗООС – един от операторите е с висок рисков потенциал, а вторият с нисък рисков потенциал от комисиите, определени със заповед на Министъра на околната среда и водите. От проверките не са дадени предписания.
За отчетният период са дадени 65 бр. предписания. Няма съставени актове и наказателни постановления.

До дванадесет оператори са изпратени въпросници за изискване на информация, относно  употреби и алтернативи за употреби на полибромирани дифенил етери (PBDE): PentaBDE, OctaBDE, DecaBDE , перфлуороктан сулфонова киселина (PFOS) и нейните деривати в смеси и изделия в съответствие с Регламент ЕО № 850/2004 на Европейския парламент, относно устойчивите органични замърсители.

Води се регистър за произведени, внесени и използвани опасни химични вещества и смеси на фирми в област Монтана и област Видин. 

В регистъра на инвентаризирано оборудване по Наредбата за полихлорираните бифенили се актуализират ежемесечно данните за операторите, които са обезвредили оборудването си съгласно Наредбата. Актуализираната информация се изпраща в МОСВ, Дирекция ”Превантивна дейност”. От шестнадесетте оператори, притежаващи оборудване, съдържащо ПХБ тринадесет оператори са предоставили цялостни данни за обезвреждането и почистването. Един от операторите е представил частични данни за обезвреждане и почистване. Само един оператор не е предоставил никаква информация.

Експертите от направлението периодично предоставят за интернет страницата на Инспекцията насоки за предприемане на необходимите стъпки при изпълнение на зъдълженията на компаниите, произтичащи от разпоредбите на Регламент REACH и Регламент CLP.
Програма 7 Оценка и управление на въздействието върху околната среда”

ОВОС е превантивен инструмент за изследване на евентуалните въздействия от строителството и експлоатацията на инвестиционните проекти във всички икономически отрасли на ранния етап на проучване и разработване на предложенията, преди да е взето решение за реализация на конкретно място при съответната технология, начин на строителство и др. Резултатите от ОВОС следва да бъдат взети предвид при проектирането, изграждането и експлоатацията на инвестиционните проекти. ОВОС не е самостоятелна процедура за крайно разрешаване на инвестиционни предложения. Нейното провеждане е съобразено с националните процедури за проектиране, одобряване и разрешаване на инвестиционни проекти.

С екологичната оценка се цели интегриране на предвижданията по отношение на околната среда в процеса на развитие като цяло и въвеждане принципа на устойчиво развитие. Екологичната оценка се съвместява изцяло с действащите процедури за изготвяне и одобряване на планове и програми. Органите, отговорни за одобряване и прилагане на плана или програмата, се съобразяват със становището по екологична оценка.
Цели на програмата

С програмата се цели развитие и прилагане на стратегическа екологична оценка за програмите и плановете в различни области на икономиката и отчитане на екологичните изисквания при строителството и експлоатацията на инвестиционни предложения за строителство, дейности и технологии.  Прилагането на превантивните инструменти се подпомага чрез осигуряване на актуална информация по хода на процедурите чрез поддържане на публични регистри.

Процесът на ОВОС не е нов за България. Практиката по прилагането е от 1992 г., натрупан е значителен опит както от страна на МОСВ, така и от РИОСВ като компетентни органи по околна среда. Със ЗООС, обн., ДВ бр. 91 от 2002 г., ..изм., ДВ, бр. 47 от 2009 г. са транспонирани пълно изискванията на европейското законодателство по ОВОС, като е въведен нов етап – преценяване на необходимостта от ОВОС, както и е предвидено включването на заинтересуваните лица в процеса от най-ранния етап на инвестиционното намерение.  

През 2004 г. чрез изменение на Правилниците са уредени функциите, състава и дейността на помощните органи към министъра на околната среда и водите, респективно – към директора на РИОСВ, които предлагат решения по ОВОС, съответно становища по екологична оценка.

В края на 2005 г. беше приет Закон за изменение и допълнение към Закона за опазване на околната среда, чрез който вече е постигнато пълно транспониране на Директива 85/337/ ЕЕС, изменена и допълнена с Директива 97/11/ЕС и Директива 2003/35/ЕС.

Основната дейност по програмата за 2012 г. ще бъде в осигуряване и подобряване на практическото прилагане на превантивните инструменти – ОВОС и екологична оценка. 

Продукти/услуги в програмата:

· Разработване на политиката по ОВОС и екологична оценка;

· Решение по ОВОС на инвестиционни предложения;
· Решение за преценяване необходимостта от ОВОС;
· Становище по екологична оценка на планове и програми;
· Решение за преценяване на необходимостта от екологична оценка на планове и програми;

· Контрол върху изпълнението на условията, поставени в решенията по ОВОС;
· Наблюдение и контрол при прилагането на плана/програмата;
· Публичен регистър на експерти по ОВОС и ЕО;
· Публичен регистър с данни за извършване на процедурите по ОВОС;
· Методическо подпомагане на процеса на ОВОС и екологична оценка
През първото тримесечие на 2012 г. експертите от направление „Екологична оценка и оценка на въздействието върху околната среда” са взели участие в общо 13 проверки, в това число: 
- 2 броя планови на инвестиционни предложения с издадени решения за преценяване на необходимостта от ОВОС, 
- участие в 1 брой комплексни проверки по утвърдения график за контролна дейност;

Извършени са 10 броя извънредни проверки:

- 1 брой – по сигнал, 2 броя – във връзка със Заповед РД046/14.02.2012 г. на Директора на РИОСВ – Монтана за проверка чистотата на населените места, 1 брой – съвместна проверка с РЗИ – Монтана, 2 броя – във връзка с подадено искане за издаване на решение за преценяване на необходимостта от ОВОС, 1 брой – съвместна проверка и 3 броя на обект, финансиран от Държавния бюджет. 

През отчетния период няма издадени решения по оценка на въздействието върху околната среда. 

Оценени за 2 броя доклада по ОВОС, дадени са насоки във връзка с 1 брой задание за обхват и съдържание на ДОВОС. Взето е участие в 4 броя обществени обсъждания на ДОВОС. 

Участвано е в 1 брой заседание на Висш експертен екологичен съвет при МОСВ и 1 брой работна среща, организирана от МОСВ. 

В посочения период за издадени 11 броя решения за преценка необходимостта от извършване на ОВОС, като характерът на всички е да не се извършва ОВОС. 

За 1 инвестиционно предложение още на фаза уведомление е указано, че подлежи на ОВОС, тъй като попада в обхвата на Приложение 1 от ЗООС. 

На 12 възложителя е указано, че представеното от тях инвестиционно предложение подлежи на процедура по преценяване на необходимостта от ОВОС. 

Издадени са 58 становища по инвестиционни предложения, които са извън обхвата на Приложение 1 и 2 от ЗООС, неподлежащи на процедура по ОВОС.

ПРОГРАМА 09„АДМИНИСТРАЦИЯ”

Извършване дейности за предоставяне на услугата

В програмата са включени дейностите, които подпомагат изпълнението на остана-лите програми за постигането на стратегическите цели. Дейностите, отнесени в програ-мата са междинни, т.е. обслужват предоставянето на услугите, формиращи програмите във всички области на политиките.

Дейностите по програмата са:

· Изготвяне на проектобюджета по Единна бюджетна класификация и в програмен формат;

· Отчитане изпълнението на бюджетната сметка – ежемесечно; на тримесечия и годишно;

· Счетоводно отчитане, изготвяне на ежемесечни, тримесечни и годишни обо-ротни ведомости; подготовка на годишния баланс, счетоводно и касово об-служване на структурните звена;

· Водене на процедури по доставки и сервизно обслужване;

· Деловодно обслужване;

· Материално-техническо снабдяване;

· Хигиенно и транспортно обслужване;

· Осъществяване на финансов контрол по извършваните разходи;

· Административно обслужване на физическите и юридическите лица на принци-па на „едно гише”

1. Анализ на приходите по програми – продукти/услуги

Общо събрани приходи за периода от 01.01.2012 г. до 31.03.2012 г., възлизат на 15 799 лв.  За периода приходи и доходи от собственост не са реализирани.

Приходи от държавни такси /такси по ПМС №110/2000 г., изм. ПМС № 58/ 2003 г., ПМС №253/2004 г., ПМС №348/2008 г. и специални закони за околната среда – ЗУО, ЗООС и др. във връзка с издаването на становища от РИОСВ за извършване на различни дейности от физически и юридически лица/ - /§25-00/, възлизат на 9 314 лв.
Разпределението на събраните приходи от такси по програми, продукти и услуги е, както следва:
Програма 2 –"Интегрирана система за управление на отпадъците, опазване на земните недра и почвите" – 3 330 лева;
Програма 4 –"Съхраняване , укрепване и възстановяване на екосистеми , местообитания , видове и генетичните им ресурси" – 2 280 лева;
Програма 7 –"Оценка и управление на въздействието върху околната среда"- 3 100 лева;
Програма 9 –"Администрация" – 64 лева.

Приходи от глоби, санкции, наказателни лихви, обезщетения и начети - /§28-00/  - 20% от събраните суми по наложени имуществени санкции за МОСВ – 4 331 лева.


Разпределението на събраните приходи от глоби, санкции, наказателни лихви, обезщетения и начети е, както следва:

Програма 1 – ” 1. Програма "Оценка , управление и опазване на водите на Република България" – 4 331 лева.
Други неданъчни приходи  - /§36-00/ -  са събрани суми от получено застрахователно обезщетение, такси по ЗДОИ и събрани суми от НАП по издадени наказателни постановления от РИОСВ – гр. Монтана.

Разпределението на събраните суми е, както следва
Програма 4 –"Съхраняване , укрепване и възстановяване на екосистеми , местообитания , видове и генетичните им ресурси" – 200 лв., събрани от НАП по наказателни постановления.
Програма 9 –"Администрация" – 2 240  лева, получено застрахователно обезщетение и 15 лв. от събрани такси по ЗДОИ.
:

4. Анализ на разходите по програми

Общоведомствени разходи: 
Утвърдените разходи на РИОСВ – гр. Монтана по Бюджетна сметка за 2012 год. възлизат на 441 037  лв., като за първото тримесечие на годината са направени разходи в рпаземер на 104 919 лв., в т.ч.: разходи за възнагражданения и осигуровки на перосонала – 82 872 лв. и за издръжка 22 047 лв.
Обща  фактическа численост на персонала към 31.03.2012 г. – 30 бр. щатен и 

 2 бр. извънщатен персонал.

Разпределени по програми, както следва:

Програма 1: Общоведомствени разходи – 26 542 лв.по план; 6 431 лв. по отчет:
            в т. ч.:   персонал – 20 689 лв. по план; 5 182  лв. по отчет;
                    издръжка – 5 853 лв. по план; 1 249 лв. отчет;
Фактическа численост на персонала към 31.03.2012 – 2 бр. щатен.
Програма 2: Общоведомствени разходи – 64 601 лв.по план; 16 614 лв. по отчет:
            в т. ч.:   персонал – 49 970 лв. по план; 13 773  лв. по отчет;
                    издръжка – 14 631 лв. по план; 2 841 лв. отчет;
Фактическа численост на персонала към 31.03.2012 – 5 бр. щатен.
Програма 3: Общоведомствени разходи – 21 031 лв.по план; 3 389 лв. по отчет:
            в т. ч.:   персонал – 18 605 лв. по план; 2 793  лв. по отчет;
                    издръжка – 2 426 лв. по план; 596 лв. отчет;
Фактическа численост на персонала към 31.03.2012 –1бр. щатен.
Програма 4: Общоведомствени разходи – 69 499 лв.по план; 12 600 лв. по отчет:
            в т. ч.:   персонал – 38 194 лв. по план; 9 898  лв. по отчет;
                    издръжка – 31 305 лв. по план; 2 702 лв. отчет;
Фактическа численост на персонала към 31.03.2012 – 4 бр. щатен.
Програма 5: Общоведомствени разходи – 18 043 лв.по план; 4 876 лв. по отчет:
            в т. ч.:   персонал – 15 617 лв. по план; 4 197  лв. по отчет;
                    издръжка – 2 426 лв. по план; 679 лв. отчет;
Фактическа численост на персонала към 31.03.2012 – 1 бр. щатен и 1 бр. нещатен по ПМС 66.
Програма 6: Общоведомствени разходи – 62 605 лв.по план; 15 326 лв. по отчет:
            в т. ч.:   персонал – 48 900 лв. по план; 12 952  лв. по отчет;
                    издръжка – 13 705 лв. по план; 2 374 лв. отчет;
Фактическа численост на персонала към 31.03.2012 – 3бр. щатен.

Програма 7: Общоведомствени разходи – 36 971 лв.по план; 8 108 лв. по отчет:
            в т. ч.:   персонал – 28 192 лв. по план; 6 405  лв. по отчет;
                    издръжка – 8 779 лв. по план; 1703лв. отчет;
Фактическа численост на персонала към 31.03.2012 – 4 бр. щатен.
Програма 9: Общоведомствени разходи – 141 745 лв.по план; 37 575 лв. по отчет:
            в т. ч.:   персонал – 107 980 лв. по план; 27 672  лв. по отчет;
                    издръжка – 33 765 лв. по план; 9 903 лв. отчет;
Фактическа численост на персонала към 31.03.2012 – 9 бр. щатен и 1 бр. нещатен по ПМС66.
Изготвили:

инж. Емилия Попова – нач. отдел „КОС”
инж. Емил Данов – нач. отдел «ПД»

Цеца Вавилонова – нач. отдел «ФАД»
ДИРЕКТОР:

         

/ДЕНИЦА СЛАВКОВА/

